Diari Oficial de la Generalitat Valenciana


Sumari del DOGV 7906, del 28-10-2016 (2016/7970)

Informe ambiental i territorial estratègic de la modificació puntual número 8 del pla general.
----------------------------------------------------------------------------------------------

### Dades del document

Número de DOGV
:   7906

Data del DOGV
:   28-10-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/7970


Data del document
:   23-09-2016

Organisme emissor
:   Ajuntament de Vilafamés

Tipus de document
:   Anunci

Descriptors 

:   * Vilafamés
    * administració local
    * pla d'urbanisme

Informe ambiental i territorial estratègic de la modificació puntual número 8 del pla general. [2016/7970]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, s'ha resolt publicar en el Diari Oficial de la Comunitat Valenciana l'informe ambiental i territorial estratègic emès amb caràcter previ a la modificació puntual número 8 del Pla General de Vilafamés per a canviar puntualment la redacció de l'article 5.2 Ús industrial (I), en els seus apartats Ús industrial 3 (I.ind.3) i Ús industrial 4 (I.ind.4), expedient número 664/2014, que literalment diu:  
  
  
«Resolució d'Alcaldia número 2016-598, de data 21 de setembre:  
  
Mitjançant providència de data 15 de juliol de 2016, del regidor delegat de l'Àrea de Festes, Urbanisme i Noves Tecnologies, s'ha incoat expedient per a tramitar la modificació puntual número 8 del PGOU de Vilafamés (concreció dels usos detallats que integren els apartats I.ind.3 i I.ind.4 de l'ús global Industrial I), iniciant-se el procediment simplificat d'avaluació ambiental i territorial estratègica en els termes de l'article 20 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP). Així mateix, s'ha sol·licitat l'oportú informe jurídic, el qual ha sigut emés en data 15 de juliol de 2016, concretant els tràmits procedents per a realitzar l'avaluació ambiental i territorial estratègica.  
  
L'objecte d'aquest expedient consisteix a canviar puntualment la redacció de l'article 5.2 Ús Industrial (I), en els seus apartats Ús industrial 3 (I.ind.3) i Ús industrial 4 (I.ind.4), de manera que es concreten i esmenten de forma exhaustiva quins són les activitats permeses, en lloc de la referència genèrica (i no normativa) que es realitzava en la regulació actual que tenia com a base el derogat Nomenclàtor d'activitats qualificades de 1990. No s'afecta cap altre paràmetre urbanístic vigent, sent un exercici de descripció detallada dels usos dels apartats I.ind.3 i I.ind.4, inclòs dins ús global (o dominant) industrial (I).  
  
Vist el document d'inici per al tràmit de l'avaluació ambiental i territorial estratègica pel procediment simplificat relatiu a la modificació puntual número 8 del pla general del municipi de Vilafamés, per a la concreció dels usos detallats que integren els apartats I.ind.3 i I.ind.4 de l'ús global industrial (I) redactat per l'arquitecte Antonio Agost Pérez.  
Vista la Resolució d'Alcaldia número 2016-487, de 15 de juliol, d'incoació de procediment simplificat d'avaluació ambiental i territorial estratègica en relació amb la modificació puntural número 8 del PGOU de Vilafamés. En data 19 de setembre de 2016 s'ha emès informe per l'arquitecta municipal i pel tècnic d'Administració General en el si del citat expedient en el següent sentit:  
  
«Informe ambiental i territorial estratègic modificació puntual número 8 pla general  
  
A) Documentació  
La documentació objecte del present informe està integrada pel document d'inici per al tràmit de l'avaluació ambiental i territorial estratègica pel procediment simplificat relatiu a la modificació puntual número 8 del pla general del municipi de Vilafamés, per a la concreció dels usos detallats que integren els apartats I.Ind.3 i I.Ind.4 de l'ús global Industrial (I) redactat per l'arquitecte Antonio Agost Pérez.  
  
La referida documentació és conforme a l'establit en l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
B) Planejament vigent  
El planejament municipal vigent és el pla general de Vilafamés aprovat definitivament per la Comissió Territorial d'Urbanisme de Castelló, en sessió celebrada en data 16 de maig de 2003.  
  
C) Modificació puntual: objecte i justificació  
L'objecte de la modificació puntual consisteix a canviar puntualment la redacció de l'article 5.2 Ús industrial (I), en els seus apartats Ús industrial 3 (I.ind.3) i Ús industrial 4 (I.ind.4), de manera que es concreten i esmenten de forma exhaustiva quins són les activitats permeses, en lloc de la referència genèrica (i no normativa) que es realitzava en la regulació actual que tenia com a base el derogat Nomenclàtor d'activitats qualificades de 1990. No s'afecta cap altre paràmetre urbanístic vigent, sent un exercici de descripció detallada dels usos dels apartats I.ind.3 i I.ind.4, inclòs dins ús global (o dominant) industrial (I).  
  
  
D) Característiques de la modificació puntual  
D.1) Àmbit d'actuació  
L'àmbit de l'actuació es limita a:  
- Polígon industrial Vilafamés I, (sòl urbà des de 1974, consolidat en gran part per indústries i totalment urbanitzat des de 2007).  
- Polígon industrial Vilafamés II o sector SI6, (sòl urbanitzable des de 2003 amb pla parcial aprovat definitivament el 09.11.2006).  
Cal significar que en tots dos casos es van superar els processos d'avaluació ambiental preceptius.  
D.2) Canvi d'ús i característiques de la modificació proposada  
Aquesta modificació puntual proposa una concreció dels usos permesos per a l'ús industrial 3 (I.ind.3) i per a l'industrial 4 (I.ind.4) de manera que s'expliciten de forma detallada i exhaustiva.  
D.3. Desenvolupament previsible del pla o programa  
A la vista del contingut de la modificació, no resulta necessari establir terminis per al seu desenvolupament. La seua aplicació seria immediata sense requerir processos d'adaptació.  
D.4) Incardinació en l'estratègia territorial de la Comunitat Valenciana  
Per les característiques de la modificació, no té incidència en els instruments de planificació territorial o sectorial, ni resulta necessari valorar la seua incardinació en l'estratègia territorial de la Comunitat Valenciana.  
  
E) Consultes  
Per part d'aquest ajuntament, el qual ostenta la condició d'òrgan promotor i òrgan ambiental i territorial, de conformitat amb l'article 48.c.3 de la LOTUP, en tractar-se d'una modificació que afecta exclusivament l'ordenació detallada del sòl urbà en una part, i del sòl urbanitzable en una altra part, d'acord amb l'article 51.2 de la LOTUP, s'ha procedit a sotmetre la documentació indicada a consultes a les següents administracions públiques afectades i persones interessades, per un termini de 20 dies hàbils:  
- Número de registre d'entrada: 2442, en data 4 d'agost de 2016. Servei Territorial d'Urbanisme de Castelló de Conselleria d'Habitatge, Obres Públiques i Vertebració del Territori, indicant que no té cap observació que realitzar.  
  
F) Identificació i valoració de possibles efectes adversos sobre el medi ambient  
Conforme a l'estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, la submissió al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 51.1 de la LOTUP.  
  
L'àmbit de la modificació afecta exclusivament l'ordenació detallada del sòl urbà en una part, i del sòl urbanitzable en una altra part del vigent pla general de Vilafamés.  
Aquest àmbit no està afectat per risc de inundabilitat segons PATRICOVA i tampoc queda inclòs en cap espai natural protegit o espais RN2000.  
La modificació que es pretén, que concreta dins de la definició genèrica actual les activitats incloses en els usos industrial 3 i industrial 4, no causarà efectes sobre el medi ambient ni sobre els elements estratègics del territori. Pel caràcter del sòl on està permés aquest ús, no existeixen característiques naturals especials, ni efectes sobre el patrimoni cultural, no afecta cap àmbit amb rang de protecció reconegut, ni produeix efectes negatius sobre el desenvolupament equilibrat de territori. De la mateixa manera, amb aquesta concreció de les activitats no se superen valors límits de qualitat ambiental ni es produeix un major segellat o explotació intensiva del sòl, ja que el canvi no implica una major edificabilitat ni ocupació, atés que afecta un sòl urbà consolidat en gran part per indústries i totalment urbanitzat des de 2007 (en el polígon industrial Vilafamés I), i un sòl urbanitzable des de 2003 amb pla parcial aprovat definitivament des de 2006 (en el sector SI6 o polígon industrial Vilafamés II) tots dos amb les avaluacions ambientals preceptives.  
  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, D'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el text refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el previst en la legislació d'avaluació ambiental.  
  
H) Justificació per a l'aplicació del procediment simplificat d'avaluació ambiental i territorial estratègica  
L'àmbit de la modificació afecta exclusivament a l'ordenació detallada del sòl urbà en una part, i del sòl urbanitzable en una altra part del vigent pla general de Vilafamés i no suposa cap variació respecte de les determinacions urbanístiques vigents ni alteració significativa en l'estructura territorial prevista. Tampoc s'afecta altres plans o programes vigents. No és susceptible de generar problemes ambientals diferents dels ja previstos. No afecta elements del patrimoni natural o cultural i no incompleix les determinacions legals vigents de qualsevol altra àrea afectada que poguera trobar-se sotmesa a algun tipus de protecció.  
  
Per tant, d'acord amb els criteris de l'annex VIII de la LOTUP, es considera que no té efectes significatius sobre el medi ambient, podent-se resoldre la seua avaluació ambiental i territorial estratègica per procediment simplificat.  
  
I) Òrgan competent  
Segons disposa l'article 48.c de la LOTUP, en la modificació operada per la Llei 10/2015, de 29 de desembre, de Mesures Fiscals, de Gestió Administrativa i Financera i d'Organització de la Generalitat ?l'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i cooperació dels serveis urbanístics efectivament implantats, sense modificar l'ús dominant de la zona establida en l'ordenació estructural?.  
Ja que no es concreta què òrgan municipal és el competent per a realitzar l'avaluació ambiental i territorial estratègica en el si de l'ajuntament, resulta d'aplicació el que es disposa per l'article 21.1.s de la Llei 7/1985, de 2 d'abril, reguladora de les bases del règim local (LRBRL), segons el qual aquesta competència li correspondria a l'alcalde president.  
  
J) Conclusions  
Analitzada la proposta de modificació puntual número 8 del pla general, per a la concreció dels usos detallats que integren els apartats I.ind.3 i I.ind.4 de l'ús global industrial (I), cal considerar que aquesta actuació quedaria emmarcada en l'article 46.3 de la LOTUP per considerar que es tracta d'una modificació menor del pla general de Vilafamés.  
  
Per açò, segons estableix l'article 51.2.b de la LOTUP, d'acord amb els criteris de l'annex VIII d'aquesta llei, la proposta de modificació puntual del pla general de Vilafamés plantejada no té incidència significativa en el model territorial d'aquest municipi, no produeix increment significatiu en el consum de recursos; no suposa afecció sobre elements del patrimoni natural i cultural i, tenint en compte les consultes realitzades, es pot concloure que el procediment d'avaluació simplificada és suficient per a determinar que la proposta de modificació puntual número 8 del pla general, per a la concreció dels usos detallats que integren els apartats I.ind.3 i I.ind.4 de l'ús global industrial (I), no presenta efectes significatius sobre el medi ambient.  
  
D'acord amb el que s'ha dit més amunt, s'informa:  
Que és procedent emetre informe ambiental i territorial estratègic favorable, en el procediment simplificat d'avaluació ambiental i territorial estratègica de la modificació puntual número 8 del pla general, per a la concreció dels usos detallats que integren els apartats I.ind.3 i I.ind.4 de l'ús global Industrial (I), d'acord amb els criteris de l'annex VIII de la LOTUP, per no tenir efectes significatius sobre el medi ambient, corresponent continuar la tramitació de la modificació puntual del pla general conforme a la seua normativa específica.  
  
Ja que la modificació que ens ocupa simplement persegueix modificar l'ús, no s'estima necessària l'elaboració d'un estudi d'integració paisatgística en els termes establits per l'article 6, en connexió amb l'annex II de la LOTUP, al no implicar la proposta pretesa cap incidència en aspectes físics ni en el paisatge actual.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de la modificació puntual número 8 del pla general, per a la concreció dels usos detallats que integren els apartats I.ind.3 i I.ind.4 de l'ús global Industrial (I), en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
El tècnic d'Administració General: Francisco Javier Moreno Gallego.  
L'arquitecta municipal: Esther Franch Gimeno.»  
  
  
De conformitat amb el que es disposa en l'article 48.c, 50 i 51 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana (LOTUP) i l'article 21.1.s de la Llei 7/1985, de 2 d'abril, reguladora de les bases del règim local (LRBRL), per mitjà de la present, resolc:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 8 del pla general de Vilafamés que té per objecte canviar puntualment la redacció de l'article 5.2 Ús industrial (I), en els seus apartats Ús industrial 3 (I.ind.3) i Ús industrial 4 (I.ind.4), de manera que es concreten i esmenten de forma exhaustiva quines són les activitats permeses, en lloc de la referència genèrica (i no normativa) que es realitzava en la regulació actual que tenia com a base el derogat Nomenclàtor d'activitats qualificades de 1990. No s'afecta cap altre paràmetre urbanístic vigent, sent un exercici de descripció detallada dels usos dels apartats I.ind.3 i I.ind.4, inclòs dins ús global (o dominant) industrial (I).  
  
  
Segon. Continuar la tramitació de la modificació puntual del pla general conforme a la seua normativa específica.  
  
Tercer. Publicar el present informe en el Diari Oficial de la Comunitat Valenciana, d'acord amb el que es disposa en l'article 51.7 de la LOTUP.»  
  
Cosa que es fa pública en compliment del que es disposa per l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
  
Vilafamés, 23 de setembre de 2016.- L'alcalde president: Abel Ibáñez Mallasén.